Febe, die briefdraer - www.bybelkennis.co.za
by Mitch Kalp · 13/05/2013
The devil will let a man prepare a sermon if that will keep him from preparing himself. —Vance Havner
Ek beveel ons suster Febe wat dienaar is in die gemeente in Krencheë, by julle aan. Ontvang haar soos dit mense wat in die Here glo, betaam, en staan haar by in enige saak waarin sy julle hulp nodig kry, want sy was vir baie, ook vir my, tot steun (Romeine 16:1 – 2)
Ons weet dat sy Paulus se brief aan die Romeine vir hulle geneem het. As ons aan iemand wat ‘n brief moet aflewer dink, dink ons aan ‘n koerier wat dit vir ons gaan aflewer. So maklik was dit nie. Wat was haar rol?
Ons weet Febe was aan Paulus bekend en dat sy ‘n rol in die leierskap van die kerk beklee het. Die woord wat hier met dienaar vertaal word, kan ook met diaken vertaal word. Paulus vertrou ‘n baie belangrike brief aan haar toe. Die volgende fase van Paulus se bediening hang van hierdie brief af. Sy vervul ‘n ongewone rol vir ‘n vrou – ‘n briefdraer. Beteken dit sy lewer die brief af en alles is afgehandel? Nee, sy vervul die belangrike rol om te verseker dat die brief reg verstaan word. Sy moes ook vrae beantwoord. Sy was dus ook ‘n “gesagvolle interpreteerder.”